num_pages: 255
description: www.gucca.dk:Anita Furu debuterer med romanen Mit halve liv. Det er i den grad en god historie og en stor fortælling om Ruth: Fra hun i 1906 bliver forældreløs i Rusland i en jødisk ortodoks familie og adopteret af en velhavende jødisk kvinde i København, via ægteskab med en norsk forretningsmand med base i San Sebastián i Baskerlandet i Spanien til ægtemanden dør, og til Ruth omkring 1950 er tilbage i København og endnu engang skal begynde på en frisk.Titlen Mit halve liv refererer til Ruths tab af familie og fortid. Hele livet igennem længes hun efter sine brødre og sin søster, som også blev bortadopteret, og hele livet har hun en fornemmelse af, at hendes mama i København har forhindret hende i gensynet med den ældste bror, som lovede at tage hende med til Amerika. Det er en smerte, som der aldrig bliver plads til at dele. Hverken med mama eller hendes barnepige eller veninderne – og da slet ikke med manden.Der sker altid alt for meget. Bosiddende i Baskerlandet må den lille familie – Ruth har fået en datter – evakueres til Danmark under den spanske borgerkrig. Manden siger, at de må blive i København "til Franco har jaget de kommunistiske banditter ud." Og det er meget den tone, der er i Anita Furus roman. Der bliver røget masser af cigaretter og drukket tæt og festet. Jødedommen er langt væk, Ruth er fuldstændig assimileret, men så rammer den alligevel i forbindelse med Hitler og Anden Verdenskrig og jødeforfølgelsen. Tilbage i Baskerlandet er Ruth i sikkerhed, mens familien i København må flygte over sundet til Sverige.Anita Furu formår både at gøre de store verdensomvæltende begivenheder og Ruths private historie nærværende. Hun er stærk i miljøskildringerne, både hvad angår den jødiske families snærende bånd i København og det frie og muntre liv i den skandinaviske koloni i San Sebastián. Først og sidst står Ruth lyslevende for læseren, fordi Anita Furus karakterer er så klare, hvad enten det gælder mama eller barnepigen eller veninderne eller hendes norske ægtefælle.Der er virkelig noget at glæde sig til for ham og hende, som holder af den gode historie.Omslagsgrafiker: Thomas Joakim WintherEn prisværdigt stramt komponeret, overbevisende og betydningsfuld debutWeekendavisenEn stærk, rørende og gribende fortælling★★★★★★ Kristeligt DagbladEt stærkt tidsbillede og en nærværende, personlig historieInformationSkjul tekstSikker e-handelFaktaAnmeldelserFakta om Mit Halve LivForfatter(e)Anita Furu Genre(r)Skønlitteratur UdgivelsesdatoEr udgivet 07/11/2017 ISBN-139788793128828 ISBN-108793128827 IndbindingHæftet SprogDansk Udgave1 Oplag1 Sidetal256 DimensionerBredde: 13.3Cm - Højde: 20.5Cm TagsAnita Furu, Mit Halve Liv, Gladiator, Roman, Debut, Mit Halve Liv, Bøger, Bog
language: Danish
title: Mit halve liv
publisher: Gladiator